สวัสดีค่ะ…ขออนุญาตแจ้งต่อเนื่องจากที่ได้ร้องเรียนไปครั้งที่แล้ว ประมาณอาทิตย์ก่อน  เรื่องการล้างถ้วยชาม อุปกรณ์การขายอาหารริมทางเข้าออกซอยเจริญนคร19, เรื่องขยะ ได้เห็นว่าร้านค้า ได้หยุดการกระทำที่ได้ระบุไปวันแรกๆ เท่านั้น  หลายวันมานี้ได้เห็นทางร้านค้าทำพฤติกรรมเดิมอีก  โดยมาล้างของข้างทางอีก  ถึงแม้จะมีการกวาดน้ำ แต่ประเด็นอยู่ที่การล้างของบนทางสาธารณะนั้นทำให้พื้นผิวถนนเสียหาย  ถ้ามีการสำรวจอีกจะเห็นได้ชัดเจนว่า ถ้าเลยจุด 2 จุดที่ร้านค้าทั้ง 2 ร้านล้างอุปกรณ์ก๋วยเตี๋ยว ถังไอศครีม จะเห็นว่าพื้นผิวถนนต่างกันมาก  ปากทางถนนเสียหาย ผุกร่อน ซึ่งถนนนี้เป็นหน้าบ้านของคนอื่น แต่เลยจุดนี้ไปถนนดูสะอาดและถนนเรียบ. 

1. ขอความกรุณาเจ้าหน้าที่ได้มาตรวจสอบและมีคำสั่งอย่างถาวร หรือมีการบอกแจ้งเรื่องเปรียบเทียบปรับเป็นรูปธรรม  ถ้ามีการละเมิดตามที่แจ้งให้ร้านค้าทราบถ้ามีการฝ่าฝืน ไม่ควรให้ดูเหมือนทำตามแล้วก็มาทำซ้ำอีกหลังจากเรื่องเงียบไป เหมือนเป็นเรื่องตลก
 อนึ่งนอกจากร้านปากซอย แล้ว ร้านขายก๋วยเตี๋ยวถัดไป (ร้านนี้เขาบอกมีเส้น ทำได้ทุกอย่าง??) มีการทำที่จอดรถ แต่ไม่ทราบทำไมถึงทำก็อกน้ำเพื่อล้างอุปกรณ์ริมถนนซอย ซึ่งถ้าร้านใดร้านหนึ่งล้างได้ อีกร้านก็จะล้างตามโดยไม่เกรงต่อกฏหมาย  ขอร้องเรียนว่าห้ามทางร้านค้าทั้ง 2 ร้านมาล้างสิ่งของต่างๆ บริเวณที่สาธารณะ  ร้านทั้ง 2 ร้านไม่ใช่ร้านริมทางมีร้านอยู่เป็นสถานที่ตั้ง ไม่ควรทำความเฉอะแฉะ และ ความเสียหายต่อของหลวง และอันตรายต่อรถยนต์เข้าออก (เคยอธิบายบ้างแล้ว ถ้าต้องการรายละเอียดกรุณาโทรติดต่อ)

2. เนื่องจากร้านค้าปากซอยตามที่เคยรู้และเห็นในการไร้จริยธรรมในการประกอบการ  ของร้านค้านี้ จะขอความกรุณาอีก 1 เรื่อง คือเรื่องการวางไม้กวาด ไม้ถูพื้นทำเหมือนวางข้างบ้านตัวเอง  แต่การกระทำนี้เป็นการจงใจ  วางให้ตรงกับประตูหน้าบ้านคนอื่น ซึ่งเคยบอกกล่าวไปแล้ว ว่าให้วางเลย แต่เหมือนยิ่งจงใจ  ถึงจะเป็นด้านข้างบ้านของเขาแต่เป็นหน้าบ้านคนอื่น
ขอความกรุณาเรื่องนี้ด้วยนะค่ะ เรื่องขอบเขตบริเวณ ให้วางเลยไปทางบริเวณร้านของเขา ไม่ใช่มาวางไม้กวาด ไม้ถูพื้น โดดๆหน้าบ้านคนอื่น เรื่องนี้ทางเจ้าหน้าที่อาจเห็นเป็นเรื่องเล็กน้อย  แต่มันเป็นช่องทางที่จะมาก่อความไม่สงบให้ผู้อื่น  ดิฉันขออนุญาตใช้อำนาจเจ้าหน้าที่ จัดการเรื่องนี้ให้ด้วย

3. เรื่องขยะที่แจ้งไปนั้น บริเวณซอยดีขึ้นและสะอาดขึ้น แต่ไม่แน่ใจจะอีกนานเท่าไหร่  ส่วนบริเวณริมถนนยังเหมือนเดิม หน้าบ้านใครก็อยากให้ดูสะอาด  บางครั้งยืนอยู่หน้าบ้านตัวเอง แต่ละบ้านแบกขยะออกมาถึงตรงจุดที่เรายืนโดยที่เราไม่สามารถที่จะบอกได้  มันน่าเศร้ามากมองมาทางหน้าต่าง เห็นแต่ขยะ อยากขอทางเจ้าหน้าที่ช่วยประสานงานแผนกจัดเก็บขยะ  ในพื้นที่นั้นว่า ห้ามนำขยะมาทิ้งหน้าบ้านคนอื่น  ไหนๆคนแต่ละคนก็ต้องเอาขยะมาทิ้งอยู่แล้ว เป็นไปได้ไหมว่าให้ออกมทิ้งตามเวลาที่กำหนดเวลารถขยะมา หรือวางตามหน้าบ้านตนเอง   และขอความกรุณาช่วยทำป้าย “ห้ามทิ้งขยะ” มาติดด้านหน้าบ้านด้วยนะค่ะ

ทุกอย่างที่แจ้งมาข้างต้น อยากเห็นภาคบังคับและกฎเกณฑ์มีประสิทธิภาพในระยะยาวตลอดไป

ขอขอบพระคุณอย่างสูง